Diari Oficial de la Generalitat Valenciana


Sumari del DOGV 3150, del 26-12-1997 (1997/12007)

ACORD de 30 d'octubre de 1997, de la Comissió Territorial d'Urbanisme de València, relatiu a la modificació núm. 2 del Pla General d'Ordenació Urbana de la Pobla de Vallbona.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3150

Data del DOGV
:   26-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12427


Data del document
:   30-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

4170 ACORD de 30 d'octubre de 1997, de la Comissió Territorial d'Urbanisme de València, relatiu a la modificació núm. 2 del Pla General d'Ordenació Urbana de la Pobla de Vallbona. [97/12104]
  
Vist l'expedient remés per l'Ajuntament de la Pobla de Vallbona, referit a la modificació núm. 2 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament de 27 de maig de 1997, i, després del pertinent període d'exposició pública, en què es van presentar cinc al·legació, el mateix òrgan, el 13 de setembre de 1997, el va aprovar provisionalment.
  
Segon
  
El projecte consta de memòria, text refós, Estudi d'Impacte Ambiental i plans d'ordenació modificats.
  
Tercer
  
La Pobla de Vallbona té el pla general d'ordenació urbana aprovat definitivament per la Comissió Territorial d'Urbanisme el 31 de gener de 1995.
  
S'ha tramitat la modificació núm. 1 que contenia 22 errades de redacció i 7 modificacions en les determinacions del pla, que van ser aprovades en les sessions de 12 de juny i de 24 d'octubre.
  
Quart
  
Aquest expedient és una ampliació de l'expedient de modificació núm. 1 del pla, per la qual cosa la numeració de les determinacions modificades continua en el núm. 31.
  
L'objecte és corregir 5 errades materials detectades en la redacció del pla, 26 modificacions puntuals i una modificació puntual del Pla Parcial SAUI-2 IBM.
  
El contingut de les modificacions és el següent:
  
1) Canvi d'alineacions:
  
- Mod. número 31: canvi d'alineació en l'illa de cases 1.4-68 del Pla Parcial de Monte Colorado.
  
Es pretén eliminar una superfície de 210 m2 de plaça pública i transformar-la en sòl residencial. Es realitza aquest canvi per a tornar a la situació original establida en el Pla Parcial. L'aprofitament privat augmenta 63 m2s.
  
- Mod. número 32: en l'àrea urbana 3 se suprimeix un carrer entre les illes de cases 1.9-40 i 1.9-44, s'estreny un altre carrer fins una amplària de 12 m en la l'illa de cases 1.9-34 i s'augmenta la zona verda 4.1-23.
  
Així es pretén obtenir parcel·les edificables majors a la mínima establida pel pla i millorar el traçat viari. Al final s'augmenta 70 m2 l'ús residencial i 175 m2 la zona verda.
  
Observacions
  
La zona verda afectada és la 4.1-13 i no la 4.1-23 com recull la modificació.
  
- Mod. número 33: en l'àrea urbana 8 es proposa estrényer dos metres, un a cada costat, un vial de 10 metres, al costat de les illes de cases 1.9-180, 1.9-181 i 1.9-187.
  
Es persegueix millorar l'aprofitament urbanístic de les parcel·les residencials, que en total augmenta la seua superfície en 545 m2.
  
- Mod. número 34: en l'àrea urbana 8 es proposa eixamplar un metre un carrer i deixar-lo en una amplària de 6 metres. Es realitza a costa de l'illa de cases 1.9-177 i a favor de l'illa de cases 1.9-182. També es crea un atzucac per a permetre el canvi de sentit.
  
Es pretén millorar el traçat viari i l'accessibilitat a diverses parcel·les. En total es disminueixen 244 m2 d'ús residencial.
  
- Mod. número 37: en l'àrea urbana 8 es pretén reduir en dos metres l'amplària d'un vial, que queda, finalment, amb una amplària de 8 metres. S'eixampla augmentant l'illa de cases 1.9-181.
  
Es justifica en una al·legació acceptada realitzada durant el PGOU i no reflectida en els plans. S'augmenta la superfície d'ús residencial en 240 m2.
  
- Mod. número 40: en l'àrea urbana principal es pretén ampliar l'illa de cases 2.1-2 d'ús industrial a costa del viari públic.
  
Es justifica l'actuació en una millora del traçat del viari públic. S'incrementa l'ús industrial en 720 m2.
  
Observacions
  
S'haurà de corregir la referència en el pla 54 i indicar-hi el número correcte.
  
- Mod. número 42: en l'àrea urbana principal es pretén reduir l'amplària de tres prolongacions de carrers, que passen l'amplària de 15 a 10 metres. Les prolongacions dels carrers afectats són el del Bisbe González Moralejo, el de Sant Vicent i el de Vicent Blasco Ibáñez.
  
Es justifica l'actuació en el fet de mantenir l'amplària dels viaris originals. Amb la modificació s'augmenten dues illes de cases d'ús residencial, 1.1-141 i 1.1-130, que suposa un increment de 780 m2 edificables.
  
- Mod. número 43: en l'àrea urbana principal es pretén corregir el traçat de la prolongació del carrer de Santa Teresa d'Àvila, que afecta les illes de cases d'ús residencial 1.1-120 i 1.1-25, per a millorar el traçat sense que es produïsquen increments d'aprofitament.
  
- Mod. número 52: es pretén reduir l'amplària del carrer del Bisbe Cervera de 30 a 22 metres i augmentar en una alçada l'edificació en un dels seus costats, tot això per a recuperar l'alineació real del carrer i igualar les alçada de les edificacions en els dos costats del carrer. Els canvis afecten les illes de cases d'ús residencial 1.1-169 i 1.1-180, que s'incrementant l'aprofitament 1.631 m2 sostre.
  
La Comissió Territorial, el 23 d'octubre de 1996, va acordar suspendre l'aprovació d'aquest punt, fins que no es concretara el projecte de la variant de la CV-375, ja que podria afectar l'entroncament d'aquesta amb el nucli urbà de la Pobla de Vallbona. Una vegada conegut el traçat d'aquesta variant l'Ajuntament reprén aquesta modificació.
  
- Mod. número 57: es pretén corregir el traçat del carrer comprés entre les illes de cases 1.4-17 i 1.4-10 de Monte Colorado, amb el fi de millorar el seu traçat.
  
- Mod. número 60: es concreta la posició del nou carrer compresa entre les illes de cases 1.1-96 i 2.4-71.1, respecte a línia de parcel·la existent en l'actualitat.
  
2) Canvi en la xarxa primària sistema viari:
  
- Mod. número 35: en l'àrea urbana 8 es pretén desplaçar una rotonda ubicada en l'element de la xarxa primària 4.5-13. Es redueix de la mateixa manera l'amplària d'un dels vials que donen a aquesta rotonda, i es deixa en 8 metres.
  
L'objectiu és facilitar l'execució mitjançant la reducció de les afeccions a terrenys sense aprofitament urbanístic adjacent de sòl no urbanitzable comú. En el canvi es redueix l'ús residencial en 480 m2.
  
Observacions
  
S'observa que existeix una errada en indicar que el canvi de qualificació es produeix respecte al Sòl no Urbanitzable, quan en realitat és respecte al Sòl Urbanitzable.
  
- Mod. número 36: en l'àrea urbana 7 es pretén desplaçar 20 metres una rotonda de l'element de la xarxa primària 4.5-11.
  
Es realitza el canvi per a millorar els accessos d'un camí rural, objectiu per als quals es va traçar aquesta, però que erròniament es va traçar en un altre lloc. Amb el canvi s'augmenta l'ús residencial en 216 m2.
  
Observacions
  
S'observa que la superfície de viari incrementada és inferior als 216 m2 indicats en la memòria justificativa.
  
3) Canvi d'articles de les normes urbanístiques:
  
- Mod. número 44: es pretén reduir la parcel·la mínima, que passa de 1.000 m2 a 750 m2, a la zona industrial aïllada en la parcel·la 2.1, mitjançant la modificació de l'article 8.55 de les normes urbanístiques.
  
Es persegueix adequar els paràmetres del planejament als nous models d'implantació d'activitat observats.
  
- Mod. número 45: es pretén reduir la parcel·la mínima, que passa de 500 m2 a 300 m2, i la longitud mínima de parcel·la, que es redueix de 15 a 10 metres, a la zona industrial alineada a vial 2.2, mitjançant la modificació de l'article 8.60 apartats a i b de les normes urbanístiques.
  
Es persegueix adequar els paràmetres del planejament als nous models d'implantació d'activitat observats.
  
- Mod. número 46: es pretén permetre certes activitats qualificades quan siguen de tipus secundari i vinculades sempre a un altre ús més dominant compatible amb l'ordenació (per exemple, dipòsits de gas). Per a això es modifica l'article 5.13.
  
Es pretén fer més flexible la interpretació del quadre d'usos compatibles existent en les normes.
  
- Mod. número 47: es pretén modificar la forma i les superfícies opaques de les tanques i dels closos de les parcel·les mitjançant el canvi de l'article 7.43.
  
- Mod. número 48: es pretén incrementar l'alçada per a ubicar cossos ixents en habitatges unifamiliars alineats a vial que passa de 2,7 a 3,30 metres. Es pretén així que siga més d'acord amb la resta del municipi i de les tipologies. Per a això es modifica la redacció de l'article 7.10.
  
- Mod. número 49: es pretén impedir la ubicació d'espectacles i d'activitats de pública concurrència en planta soterrani i, al mateix temps, permetre els de comerç i d'aparcament, amb el fi de reduir els riscos per a les persones que això suposa, mitjançant la modificació dels articles 8.2 i 8.8.
  
- Mod. número 51: es pretén actualitzar les normes urbanístiques a la Llei 7/97 de mesures liberalitzades mitjançant la modificació dels articles 3.6, 3.7, 3.10, 5.35 i 5.36.
  
- Mod. número 53: aquesta modificació queda suspesa en l'expedient anterior, modificació núm. 23, per una falta d'especificació de l'ús de l'equipament 4.2-5. Es corregeix ara l'esmentada errada, en la qual s'indica que l'ús de la clau 4.2-5 és Equipament comunitari docent.
  
- Mod. número 56: es pretén corregir la redacció de l'article 8.6 de les normes urbanístiques, paràmetres de l'edificació d'habitatge unifamiliar agrupat, ja que en aquest, en un dels seus apartats, es remetia a un altre article que no tenia cap relació amb aquest (es referia a la matriu d'exclusió d'usos d'activitats qualificades).
  
- Mod. número 58: es pretén permetre l'ús d'espectacles i d'activitats de pública concurrència al sòl urbà extensiu (excepte en soterranis), mitjançant la modificació de l'article 8.48.
  
4) Canvi a l'altura de les edificacions:
  
- Mod. número 54: es pretén corregir l'errada de redacció durant la redacció del Pla General comés en les illes de cases 1.1-159 i 1.1-119. En aquestes illes de cases a causa de l'amplària de carrer a què dóna front els correspondria quatre altures i no en tres com indica el pla 54.
  
S'incrementa l'ús residencial en 3.315 m2 sostre.
  
- Mod. número 59: es pretén incrementar una alçada, fins 4, un dels costats de l'illa de cases 1.1-105 de l'àrea urbana principal.
  
Es justifica l'actuació en el fet que existeixen edificacions amb 4 alçades anteriors al pla i una altra de recent construcció, per la qual cosa cal esperar que línia de cornisa es mantindrà a llarg termini. Tot això a pesar que l'amplària del carrer és de 10 metres i li correspondria 3 alçades. S'incrementa l'ús residencial en 2.000 m2 sostre.
  
Observacions
  
No s'observa justificada aquesta modificació, ja que al municipi es troben nombroses illes de cases en les mateixes condicions i no es proposa el seu canvi.
  
5) Canvi d'equipaments i dotacions:
  
- Mod. número 41: en l'àrea urbana principal es pretén qualificar, com a equipament esportiu municipal 4.2-30, un frontó de titularitat privada.
  
El frontó està qualificat actualment com a edificació residencial, illa de cases 1.1-101, per la qual cosa el canvi disminuiria segons la memòria justificativa en 6.500 m2 construïts d'aquest ús. Es justifica aquest canvi en allò que s'ha arrelat d'aquest esport al municipi i en la necessitat de disposar d'equipaments en l'àrea urbana. S'actuarà amb una actuació aïllada.
  
Observacions
  
S'observa un error en comptabilitzar la superfície afectada per l'actuació, i no és 2.500 m2, sinó 620 m2. De la mateixa manera l'aprofitament disminuït és de 1.612 m2 sostre i no 6.500 m2 sostre.
  
- Mod. número 55: en la documentació del pla es va cometre l'errada de grafiar l'Ajuntament més gran del que realment era, i que es pot arribar a fer pensar que es pretenia realitzar una ampliació d'aquest, quan en realitat no és així. Ara es grafia l'Ajuntament i la Casa de la Cultura en les seues vertaderes dimensions, es disminueix en 450 m2 la superfície indicada en la documentació original.
  
Observacions
  
Es considera adequat corregir l'errada continguda en la modificació núm. 55 referent al grafisme de l'àmbit de l'Ajuntament i es considera que no s'han de tenir en compte els increments d'aprofitament que es produeixen en realitzar la correcció.
  
6) Canvi de zones verdes:
  
- Mod. número 50: es pretén instal·lar un abocador de residus inerts de 37.370 m2 clau 4.4-1, per a ús exclusiu del terme municipal, utilitzant els terrenys d'una antiga pedrera. El projecte el redactarà la Diputació Provincial.
  
Per a això es canviarà la qualificació de 18.400 m2 de SUNP Àrea II-1 i 18.970 m2 de SNU Espais Lliures Xarxa Primària 4.1-36. En substitució d'aquesta última es canvia la qualificació de SUNP industrial de forma que l'abocador queda rodejat d'espai lliure per tres dels seus costats.
  
S'ha desenvolupat el corresponent EIA i s'han modificat els articles 10.14 al 10.17 de les normes urbanístiques.
  
- Mod. número 38.1: en l'àrea urbana 3 es pretén desplaçar una superfície de 2.440 m2 de zona verda sistema general 4.1-11 a una zona confrontant de Sòl no Urbanitzable. La superfície es destinarà a ús residencial de les illes de cases 1.9-114 i 1.9-115.
  
Es justifica el fet de facilitar la gestió d'aquesta zona verda inclosa en una àrea de segona residència, en traslladar-la a terrenys de propietat municipal. S'incrementa l'ús residencial en 2.440 m2.
  
- Mod. número 38.2 : fruit d'una al·legació particular es proposa un trasllat d'una superfície de la zona verda 4.1-36, de 8.015 m2, a una zona de Sòl Urbanitzable no Programat de titularitat municipal que es classifica com a Sòl no Urbanitzable, justificada en els mateixos termes que la modificació anterior.
  
Observacions
  
Si bé en la memòria justificativa s'al·ludeix que els terrenys inicials es classificarien de Sòl no Urbanitzable, en els plans d'ordenació, aquests sòls apareixen tramats com a Sòl Urbanitzable no Programat.
  
- Mod. número 39: en l'àrea urbana 8 es pretén suprimir dues zones verdes, 4.1-38 i 4.1-39, de 9.840 m2, i incorporar aquesta superfície a l'ús residencial illes de cases 1.9-216 i 1.9-218. S'incrementa en el seu lloc la zona verda 4.1-11. Confrontant a l'àrea urbana 3, si bé no s'arriba a concretar en els plans d'ordenació.
  
Es justifica l'actuació amb el fi de facilitar la gestió i ajustar-se a la realitat predial i cadastral del territori. S'incrementa l'ús residencial en 9.840 m2.
  
- Mod. número 2 SAUI/2 IBM: es pretén substituir una zona verda per un ús d'equipament comunitari (tanatori i ecoparc) al costat de la pista d'Ademúz CV-35. Al seu torn, per a mantenir les superfícies de zones verdes es canvia la qualificació d'un equipament esportiu en la mateixa zona.
  
Es justifica el canvi en la necessitat d'ubicar aquests nous usos allunyats de la població i amb certa qualitat ambiental.
  
Cinqué
  
El 2 d'octubre es va remetre una còpia de l'Estudi d'Impacte Ambiental a la Direcció General de Desenvolupament Sostenible de la Conselleria de Medi Ambient, per a l'emissió de la Declaració d'Impacte Ambiental, sense que fins avui conste la seua emissió.
  
Sisé
  
La Comissió Informativa de la Comissió Territorial d'Urbanisme de València, en sessió de 23 d'octubre de 1997, va emetre informe relatiu al projecte que ens ocupa, i es compleix així l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
No s'observen inconvenients urbanístics per a procedir a l'aprovació de les modificacions números 44, 45, 46, 47, 48, 49, 53, 56 i 58, relatives a les normes urbanístiques, així com per a l'aprovació de les modificacions números 34, 35, 41, 43, 57, 55 i 60, i no suposa increment d'aprofitament lucratiu ni desafectant sòl de destinació pública.
  
Segon
  
Les modificacions identificades amb els números 31, 32, 33, 37, 40, 42, 36, 54, 59 i 38.1 suposen increment d'aprofitament lucratiu, que, sense perjudici de valorar la incidència d'alguna d'aquestes, haurà de quedar justificat el compliment de l'article 55.3 de la LRAU.
  
En aquest sentit s'hauran de justificar aquests aspectes considerant-se tots els sòls privats que s'originen (parcel·les inferiors a la mínima i els usos industrials), observant-se, a més, alguns errors en el mesurament efectuat.
  
Tercer
  
En relació amb el canvi d'alineacions plantejat en la modificació núm. 52, el Servei de Vies i Obres de la Diputació emet informe desfavorable, ja que el projecte aprovat, per a aquesta ronda, preveu una rotonda en aquest punt que es veuria afectada per aquestes alineacions.
  
Quart
  
Respecte a la modificació núm. 51, cal necessitar que no és vàlid modificar els articles 3.6, 3.7 i 3.10, ja que contenen conceptes i referències a articles del TR 1/92, derogats per la Sentència del Tribunal Constitucional de 20 de març de 1997. Per a produir-se l'adaptació que es pretén a la Llei 7/97 bastaria modificar l'article 5.35.
  
Cinqué
  
La modificació núm. 50 planteja la ubicació d'un abocador sobre els terrenys d'una antiga pedrera que, encara que es considera encertada aquesta localització, a falta de majors justificacions, no sembla oportú rodejar-lo de zones verdes, ja que es disminuiria la funcionalitat d'aquestes.
  
En aquest sentit s'haurà de concretar si es tracta d'un ús transitori amb termini temporal limitat i quin és la destinació última que es pretén per a aquest nou sòl dotacional.
  
Sisé
  
Respecte a la modificació núm. 38.1, la Conselleria de Medi Ambient va ordenar la qualificació d'aquesta zona de verda amb el fi de protegir «l'estepa de Cartagena», arbust en extinció, i l'Ajuntament la justifica en el fet que recentment s'ha aconseguit la reproducció artificial d'aquesta espècie, amb la qual cosa ja no es considera necessària la seua protecció.
  
No obstant això que s'ha exposat, i ja que és necessari el pronunciament d'aquesta administració respecte de la modificació, amb data 22 d'octubre de 1997, s'ha sol·licitat un informe a la Conselleria de Medi Ambient, sense que fins hui es tinga constatació de la seua emissió.
  
En tot cas, tractant-se d'una modificació que afecta zones verdes anteriorment previstes, serà necessari un informe del Consell Superior d'Urbanisme, per aplicació de l'article 55.4 de la LRAU i del Consell Jurídic Consultiu de la Comunitat Valenciana, de conformitat amb l'article 10.8.e de la Llei 10/1994, de 19 de desembre.
  
Seté
  
No es troba justificada la necessitat de la modificació núm. 38.2, ja que el Pla General, segons es desprén de les normes urbanístiques, adscriu l'execució d'aquest Sistema General a aquest Sòl Urbanitzable no Programat.
  
D'altra banda, cas que els terrenys sobre els quals inicialment es plantejava la zona verda, es classificaren de Sòl Urbanitzable no Programat, s'ocasiona en la pràctica una bossa d'aquest sòl dins de l'àrea d'esbargiment, els accessos del qual haurien de realitzar-se bé per aquesta o bé a través de Sòl no Urbanitzable.
  
Huité
  
La modificació 39 planteja un trasllat de zones verdes d'un àmbit de sòl urbà a una altra zona físicament molt allunyada, i es redueixen els nivells de qualitat urbanística de l'àrea prevista pel pla. En aquest sentit, en el cas que siga necessari el trasllat, s'hauria de buscar una ubicació pròxima a l'àrea afectada.
  
Nové
  
Respecte a l'intercanvi d'usos proposat en la modificació núm. 2 SUI/2 IBM, el representant de la Divisió de Carreteres de la Direcció General d'Obres Públiques de la COPUT, en la sessió de la Comissió Informativa de 23 d'octubre de 1997, es pronuncia en sentit desfavorable, ja que es tracta de la zona d'afectació de l'autovia i confrontant a l'enllaç d'aquesta amb el sector, on no s'han d'establir usos que impliquen edificació.
  
Deu
  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva dels plans generals, i de les seues modificacions, de municipis menors de 50.000 habitants, de conformitat amb els articles 38.3 de la Llei Reguladora de l'Activitat Urbanística, en relació amb l'article 10.a, per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme acorda:
  
- Aprovar definitivament les modificacions dels números 34, 35, 41, 43, 57, 55, 60, 44, 45, 46, 47, 48, 49, 53, 56 i 58.
  
- Suspendre l'aprovació definitiva de les modificacions 31, 32, 33, 37, 40, 42, 36, 54, 59, 38.1, 51 i 50, fins que no es reparen les deficiències concretades en els fonaments de dret.
  
- Denegar l'aprovació definitiva de les modificacions 52, 38.2, 39 i la modificació núm. 2 del SUI/2 IBM.
  
Tot això relatiu a la modificació núm. 2, Correcció d'errades, del Pla General d'Ordenació Urbana de la Pobla de Vallbona.
  
I l'Ajuntament de la Pobla de Vallbona haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.
  
Tot això sense perjudici que es puga exercitar qualsevol altre recurs que s'estime oportú.
  
València, 30 d'octubre de 1997.- El secretari de la Comissió Territorial d'Urbanisme: José M. Palau Navarro.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Conselleria d'Obres Públiques,
  
Urbanisme i Transports